vendim
Nr. 892, datë 19.8.2009

për shpërblimin e  disa punonjësve të policisë së forcës së posaÇme, në drejtorinë e përgjithshme të policisë së shtetit

Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 12 të ligjit  nr.10025, datë 27.11.2008 “Për buxhetin e vitit 2009”, me propozimin e Ministrit të Brendshëm, Këshilli i Ministrave

VENDOSI:

1. Shpërblimin në masën 1 000 000 (një milion) lekë, të çdo punonjësi të policisë së forcës të posaçme, në Drejtorinë e Përgjithshme të Policisë së Shtetit, të cilët morën pjesë në operacionin për kapjen e disa personave me rrezikshmëri të lartë shoqërore.
2. Lista me emrat e punonjësve të përcaktohet nga Ministri i Brendshëm.
3. Ministrisë së Brendshme, në buxhetin e miratuar për vitin 2009, t’i shtohet një fond prej 12 000 000 (dymbëdhjetë milionë) lekësh, për shpërblimin e punonjësve, që do të përcaktohen sipas pikës 2 të këtij vendimi.
4. Ky fond të përballohet nga fondi rezervë i Buxhetit të Shtetit.
5. Ngarkohen Ministria e Financave dhe Ministria e Brendshme për zbatimin e këtij vendimi.
Ky vendim hyn në fuqi menjëherë.

KRYEMINISTRI 
Sali Berisha

